Ixef amezwaru Tasnarayt 2.2.1 Tamacahut tamakunt: d ṣṣenf n tsekla;ineḍruyen-is ur llin ara d tilawt; amsawal d asugen ad yessugen tigawin d ineḍruyen-nni iwudam-is zemren ad ilin di tilawt akken zemren ur ttilin ara;ṣṣenf-agi yesɛa azal ameqqran di tmetti taqbaylit . Md: Tamacahut n llufan amecṭuḥ.8 2.2.2 Tamacahut n leɛqel: d timucuha n leɛqel ;tawuri-ines d tamusni ad yesfaydi seg-s wegrud-nni mi ara as-tt-id yeḥku.9 2.2.3 Tamacahut n usefhem: Ṣṣenf-agi n tmacahut yesɛa azal meqqren di tmetti taqbaylit; acku tesɛa iswi d ameqqran ladɣa i wegrud; d ṣṣenf tettawi-d tiririyin i kra n yisteqsiyen di tilawt. Md: Ayɣer yekka-t ugeffur.10 2.2.4 Tamacahut n yiɣersiwen : d ṣṣenf n tmacahut; aɣersiw ad yili d awadem agejdan di teḥkayt;yrmgarad ɣef ṣṣef amezwaru;iɣersiwen ttmeslayen xedmen am yemdanen;nezmer ad nini tasugnant.Akken id yenna H.Basset:”Timucuha n yiɣersiwen mačči d tid id-yettawin kan ɣef yergazen:d iwaɣzniwen neɣ wid yufraren ɣef tezmert n umdan d wayen yessugen; ttawin-ttid ɣef yiɣersiwen ttmeslayen xedmen am yemdanen.”Isental-ines s waṭas ttawin-d ɣef tiḥḥerci d lexdeɛ. Md: Tamacahut n yifker d uwtul.11 2.2.5 Tamacahut n teḍsa:Tamacahut-agi ttalsen-tt-id i wakken agrud ad yedhu, s umata xas ineḍruyen-is zemren ad ilin cudden ɣer tilawt amsawal as ten-id-yeḥku s unecraḥ d zhu; iwudam-is ttwasnen s timmuhbeltd tḥiliwin.Md: Mqidec bu lehmum.12 2.3 Ungal i yigerdan:d tasekla n uferriɣ ɣezzifen deg tesrit; zeddig i tɣuri:; ur ilaq ara ad yili ugar n 15 n yisebtaren deg umahil; akken agrud mi ara t-iɣer ur itettu ara ayen yeɣra d tazwara ma yella kra yessefk ad as-yexdem agzul iwakken ad yessinef i waya.Isental-is am wid n tkalast. Yeɛna igerdan ger 13 18 n yiseggasen. 13 2.4 Tamedyazt i yigerdan:d yiwet n tewsit seg tewsatin n tsekla i yellan si zman aqdim.I yesɛan talɣiwin yemxallafen;tettwaru s umata d ifyar tetta-k azal meqqren i uẓawan n wawal.